Знам шта сте радили прошлог лета
Знам шта сте радили прошлог лета () је амерички хорор филм из 1997. године, режисера Џима Гилспаја, са Џенифер Лав Хјуит, Саром Мишел Гелар, Рајаном Филипијем и Фредијем Принцом Џуниором у главним улогама. Представља адаптацију истоименог романа Луиса Данкан, док је сценариста, Кевин Вилијамсон инспирацију пронашао у урбаној легенди, Куки. Главни протагонисти филма су четворо младих гимназијалаца, који покушавају годину дана да заташкају злочин, који су починили, али неко ипак зна шта су радили прошлог лета и све почиње када једно од њих добије писмо с овим текстом.

Радња 

Џули, Хелен, Бери и Реј су четворо најбољих пријатеља који завршавају гимназију. Када Хелен победи на избору за мис 4. јула, они одлучују да прославе њену победу. При повратку кући, прегазе једног пешака и како би заташкали злочин одлуче да га баце у море иако примете да је још увек жив. Те ноћи се заклињу да ће ту тајну однети са собом у гроб и растају се.

Годину дана касније Џули Џејмс добије писмо у коме је порука: Знам шта сте радили прошлог лета.. Она се окупља са својим бившим пријатељима како би покушали да пронађу ко стоји иза тога. Међутим претеће поруке прелазе у нападе човека обученог у рибарски капут, са куком, који жели да их убије...

Улоге 

|-
| Џенифер Лав Хјуит || Џули Џејмс
|-
| Сара Мишел Гелар || Хелен Шиверс
|-
| Рајан Филипи || Бери Кокс
|-
| Фреди Принц Џуниор || Реј Бронсон
|-
| Бриџет Вилсон || Елса Шиверс
|-
| Ен Хејч || Миси Иген
|-
| Муз Вотсон || Бен Вилис
|-
| Џони Галеки || Макс Неурик
|}

Референце

Спољашње везе 

 

Филмови 1997.
Амерички филмови
Филмови на енглеском језику
Амерички хорор филмови
Амерички слешер филмови
Филмски серијали
Филмови студија Columbia Pictures
Филмови за које је музику компоновао Џон Дебни
Хорор филмови 1990-их